LIETUVOS RESPUBLIKOS SUSISIEKIMO MINISTRO

Į S A K Y M A S

DĖL LIETUVOS RESPUBLIKOS SUSISIEKIMO MINISTRO 2008 M. SPALIO 6 D. ĮSAKYMO Nr. 3-375 „DĖL REIKALAVIMŲ ĮMONĖMS, ATLIEKANČIOMS MOTORINIŲ TRANSPORTO PRIEMONIŲ IR JŲ PRIEKABŲ PRIVALOMĄJĄ TECHNINĘ APŽIŪRĄ, IR KVALIFIKACIJOS REIKALAVIMŲ DARBUOTOJAMS PATVIRTINIMO“ PAKEITIMO

2012 m. gruodžio 28 d. Nr. 3-876

Vilnius

P a k e i č i u Reikalavimus įmonėms, atliekančioms motorinių transporto priemonių ir jų priekabų privalomąją techninę apžiūrą, ir kvalifikacijos reikalavimus darbuotojams, patvirtintus Lietuvos Respublikos susisiekimo ministro 2008 m. spalio 6 d. įsakymu Nr. 3-375 „Dėl Reikalavimų įmonėms, atliekančioms motorinių transporto priemonių ir jų priekabų privalomąją techninę apžiūrą, ir kvalifikacijos reikalavimų darbuotojams patvirtinimo“ (Žin., 2008, Nr. 118-4484; 2010, Nr. 4-171):

1. Įrašau 24.2 punkte po žodžio „privalo“ žodį „užtikrinti“.

2. Išdėstau 34 punktą taip:

„34. Įmonė, atlikdama apžiūrą, privalo vadovautis Motorinių transporto priemonių ir jų priekabų privalomosios techninės apžiūros atlikimo tvarkos aprašu, patvirtintu Lietuvos Respublikos susisiekimo ministro 2008 m. spalio 24 d. įsakymu Nr. 3-406 (Žin., 2008, Nr. 126-4826), Inspekcijos viršininko patvirtintais Techniniais motorinių transporto priemonių ir jų priekabų reikalavimais ir Inspekcijos apžiūros atlikimo technologijų, bendrų kontrolės būdų ir metodų, transporto priemonių techninės būklės vertinimo išaiškinimais.“

3. Išdėstau 38.3 punktą taip:

„38.3. sudaryti sąlygas Inspekcijos pareigūnams be eilės ir nemokamai naudotis įmonės prietaisais ir įranga kontroliniam tikrinimui atlikti;“.

4. Išdėstau 38.4 punktą taip:

„38.4. paskirti kontrolierių Inspekcijos inicijuojamam kontroliniam tikrinimui atlikti, vykdyti teisėtus Inspekcijos pareigūnų reikalavimus;“.

5. Papildau šiuo 38.7 punktu:

„38.7. naudoti CTADB vidaus kokybės kontrolei.“

6. Išdėstau 41 punktą taip:

„41. Vidaus kokybės kontrolės sistemą sudaro: kontrolinis tikrinimas, atliktų techninių apžiūrų duomenų analizė, kontrolierių profesinės rizikos vertinimas, jų priskyrimas rizikos grupėms, rizikos valdymas ir minėtų duomenų naudojimas atliekant kontrolierių darbo metinį ir neeilinį vertinimus.“

7. Išdėstau 42 punktą taip:

„42. Kontrolinis tikrinimas atliekamas įmonės nustatyta tvarka ir periodiškumu, suderinus su Inspekcija. Įmonės stotyse atlikto kontrolinio tikrinimo ir jo rezultatų registracijai naudojama CTADB.“

8. Išdėstau 43 punktą taip:

„43. Vidaus kokybės kontrolės sistemos veiklos rezultatams apibendrinti ir jos efektyvumui nustatyti Inspekcija naudojasi CTADB duomenimis ir ataskaitomis. Nustačius, kad vidaus kontrolės sistema neužtikrina kokybiškos apžiūros atlikimo įmonėje, Inspekcija turi teisę reikalauti, kad įmonė per nustatytą laiką pašalintų trūkumus ir sustiprintų vidaus kokybės kontrolės sistemą.“

9. Išdėstau 44 punktą taip:

„44. Kiekvienais metais įmonėje turi būti atliekamas eilinis kontrolierių darbo vertinimas. Kontrolierius vertina įmonės administracijos vadovo sudaryta vertinimo komisija. Vertinant pagrindinis dėmesys turi būti skiriamas apžiūros atlikimo kokybei, kontrolierių profesinės rizikos vertinimo rezultatams, pareigybės aprašyme nustatytų funkcijų ir pareigų vykdymui, kontrolieriaus kvalifikacijai, Inspekcijos pareigūnų užfiksuotiems kontrolierių pažeidimams ar darbo trūkumams. Neeilinis vertinimas organizuojamas nustačius kontrolieriaus pažeidimus, nurodytus šių reikalavimų 451 punkte, ar kitais įmonės administracijos vadovo nustatytais atvejais.“

10. Išdėstau 45 punktą taip:

„45. Labai sunkiais pažeidimais laikomi šie pažeidimai:

45.1. apžiūros atlikimą patvirtinančių dokumentų išdavimas nustatyta tvarka nepatikrinus transporto priemonės;

45.2. transporto priemonės techninės būklės, konstrukcijos, sistemų, agregatų ir mazgų veikimo ir efektyvumo atitikties Techniniams motorinių transporto priemonių ir jų priekabų reikalavimams, gamintojo ir kitų teisės aktų reikalavimams nepatikrinimas atliekant apžiūrą, vieno ar daugiau draudžiančio (-ių) eksploatuoti ir (ar) keturių ar daugiau didelių techninės būklės trūkumų nenustatymas ir (ar) šių duomenų neįvedimas į CTADB;

45.3. transporto priemonės registracijos dokumentų atidavimas vairuotojui anksčiau, nei nustatyta Motorinių transporto priemonių ir jų priekabų privalomosios techninės apžiūros atlikimo tvarkos aprašo 161 punkte, arba kai aktyvavus CTADB mygtuką „spausdinti“ atsiranda užrašas „rezultatų kortelės spausdinimas yra blokuotas – kontrolinis tikrinimas“;

45.4. naudos gavimas sau arba kitiems asmenims ar pakenkimas kitų asmenų interesams, pasinaudojant suteiktomis teisėmis.“

11. Papildau šiuo 451 punktu:

„451. Sunkiais pažeidimais laikomi šie pažeidimai:

451.1. transporto priemonės techninės būklės, konstrukcijos, sistemų, agregatų ir mazgų veikimo ir efektyvumo atitikties Techniniams motorinių transporto priemonių ir jų priekabų reikalavimams, gamintojo ir kitų teisės aktų reikalavimams nepatikrinimas atliekant techninę apžiūrą ir vieno, bet ne daugiau kaip trijų didelių arba keturių ar daugiau nedidelių techninės būklės trūkumų nenustatymas ir (ar) duomenų neįvedimas į CTADB;

451.2. apžiūros atlikimą patvirtinančių dokumentų neišdavimas transporto priemonei, kuriai pažymėti neegzistuojantys draudžiantys eksploatuoti ir (ar) dideli trūkumai, kurie vertinami vadovaujantis Techniniais motorinių transporto priemonių ir jų priekabų reikalavimais, ir (ar) duomenų įvedimas į CTADB apie neegzistuojančius draudžiančius eksploatuoti ir (ar) didelius techninės būklės trūkumus;

451.3. Inspekcijos pareigūnų teisėtų reikalavimų nevykdymas.“

12. Papildau šiuo 452 punktu:

„452. Kontrolieriui padarius nors vieną labai sunkų pažeidimą, nurodytą šių reikalavimų 45 punkte, Inspekcijos nustatyta tvarka panaikinamas kontrolieriaus pažymėjimo galiojimas.“

13. Įrašau 46 punkte vietoje žodžio „šiurkštūs“ žodį „sunkūs“.

14. Išdėstau 52 punktą taip:

„52. Kontrolieriui, atleistam už šių reikalavimų 45 punkto nuostatų pažeidimus, teistam už nusikaltimus valstybės tarnybai ir viešiesiems interesams, 5 metus nuo atleidimo iš pareigų ar iki teistumo išnykimo draudžiama eiti kontrolieriaus pareigas, jei teismas nenustatė kito laikotarpio, draudžiančio eiti tam tikras pareigas.“

Susisiekimo ministras	Rimantas Sinkevičius